  Майя Бывальцева Удмуртиысь Арслан Гильмутдинов но Сергей Пудов суй-пыдзыя сӧсыр спортсменъёс пӧлын шоссеын велоспортъя Россилэн чемпионатаз вормизы. Со сярысь ивортэ элькунысь мугорез кыдатонъя, спортъя но егитъёслэн политиказыя министерство. Арслан Гильмутдинов С1-С2 классысь спортсменъёс пӧлын 15 иськемын нырысетӥ инты басьтӥз. Сергей Пудов С4-С5 классын 22 но ӝыны иськемын вормиз. Озьы ик асьме спортсменъёс группаен ворттылонын нырысетӥ луизы. Сӧсыр спортсменъёс пӧлын шоссеын велоспортъя Россилэн чемпионатэз Ижкарын 25–29 куарусёнэ ортчиз. Отчы Россилэн 12 улосвылъёсысьтыз 50 спортсменъёс пыриськизы. Тегъёс: Спорт Ижкар Удмуртия Россия Паралимпиада велоспорт  